10. 11. 82 De Europæiske Fællesskabers Tidende Nr. L 314/25 RÅDETS FORORDNING (EØF) Nr. 2989/82 af 9. november 1982 om ydelse af støtte til forbruget af smør i Danmark, Grækenland, Italien og Luxembourg RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (!), senest ændret ved forordning (EØF) nr. 1183/82 ?), særlig artiket 12, stk. , under henvisning til forslag fra Kommissionen, og ud fra følgende betragtninger : Situationen på Fællesskabets smørmarked er kende- tegnet ved betydelige lagre og smørforbruget bør derfor sættes i vejret med alle egnede midler ; en prisnedsættelse i detailleddet er et effektivt middel til at nå dette mål; med henblik herpå påtænker Kommissionen på grundlag af artikel 6, stk. 7, i forordning (FØF) nr. 804/68 at fastsætte en ad hoc- foranstaltning, der indebærer en yderligere nedsættelse af prisen for smør indkøbt til umiddelbart forbrug i forbindelse med jul og nytår ; gennemførelsen af den pågældende foranstaltning skaber særlige problemer i Danmark, Grækenland, Italien og Luxembourg ; disse smørmarkeder er således kendetegnet ved, at der kun findes ganske små eller slet ingen offentlige lagre eller ved meget beskedne mængder, der er omfattet af kontrakter om privat oplagring ; for ikke at stille forbrugerne i disse medlemsstater ringere end forbrugerne i de andre medlemsstater bør der åbnes mulighed for at yde støtte til smør i Danmark, Grækenland, Italien og Luxembourg på samme betingelser som det smør, der sælges i de øvrige medlemsstater som led i nævnte foranstaltning ; Danmark og Luxembourg anvender de muligheder, der er fastsat i Rådets forordning (EØF) nr. 1269/79 af 25. juni 1979 om afsætning til nedsat pris af smør til direkte forbrug (?), senest ændret ved forordning (EØF) nr. 1186/82 (); ved foranstaltningen i nærværende forordning bør der tages hensyn til den støtte, der udbetales i henhold til ovennævnte forordning — UDSTEDT FØLGENDE FORORDNING : Artikel 1 1. Der ydes støtte til direkte forbrug af smør i Danmark, Grækenland, Italien og Luxembourg, 2.  Denne støtte fastsættes til 130 ECU/100 kg for Grækenland og Italien og 85 ECU/100 kg for . Danmark og Luxembourg. Artikel 2 I gennemførelsesbestemmelserne til denne forordning fastsættes blandt andet en frist for indpakning af smørret i små pakker, den maksimale mængde smør, til hvilken den i artikel 1 nævnte støtte kan ydes, samt bestemmelser, som sikrer, at dette smør forbruges i den medlemsstat, hvortil det er bestemt. Artikel 3 Denne forordning træder i kraft på dagen for offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 9. november 1982. () EFT nr. L 148 af 28. 6. 1968, s. 13. ( EFT nr. L 140 af 20. 5. 1982, s. 1. På Rådets vegne K. ENGGAARD Formand ) EFT nr. L 161 af 29. 6. 1979, s. 8. () EFT nr. L 140 af 20. 5. 1982, s. 5.